open-index/open-wikipedia-markdown huggingface dataset:
Nebojša Radmanović

**Nebojša Radmanović** es un politico de Bosnia e Herzegovina. Il esset electet in li Presidentura del state de Bosnia e Herzegovina quam representate del serbes inter 2006 e 2010. Il nascet li unesim de octobre 1949 in Gračanica (Bosnia e Herzegovina) e es membre del Union del Índependent Socialdemocrates/SNSD.

## Personal Vive
Pos il hat finit li scole in Banja Luka (Bosnia e Herzegovina Nebojša Radmanović studiat historie in li facultá de filosofie del universitá Beograd (Serbia). Pos li studie il laborat in li domenes sport, cultura, information, education e administration del state.

Il esset director del archive del Bosnian Krajina i del archive del Republika Srpska. Il anc esset director del National Teatre in Banja Luka e chef-redactor del jurnale Glas Srpske. Il ha publicat quelc libres.

Nebojša Radmanović es maritat e have du filias.

## Political cariera
Il esset electet directmen quam representate de serbes in Presidentura del state Bosnia e Herzegovina 2006 e 2010 quam candidate del Union del Índependent Socialdemocrates/SNSD. Il es un del vice-presidentes del SNSD.

Il esset membre del guvernament del cité de Banja Luka, membre del parlament del Republika Srpska e ministre por admistration e local aferes in li guvernament de Milorad Dodik in li Republika Srpska.

In li annu 2014 Nebojša Radmanović esset electet in li Dom del Nationes del parlament de Bosnia e Herzegovina.
Gračanica (Bosnia e Herzegovina)

**Gračanica** (anc scrit Грачаница) es un cité e municpie in li nord-ost de Bosnia e Herzegovina. It es situat in li hodial Federation Bosnia e Herzegovina in li Canton Tuzla. Li cité es situat in li inferiori valley del fluvie Spreča sur li via inter Tuzla e Doboj.

Li municipie have 45.220 (2013) habitantes.

## Historie
Gračanica esset por li unesim vez mentionat in historic documentes in li annu 1528.
Svimmar

**Svimmar** es un movement de un ente por ne submerser o dronar liquide quam aqua. Un ente quel svimma resta al li superficie del liquitá. Svimmar es un movement del córpor in li liquizá, ma anc un fisical efecte.

Por homes svimmar es un capabilitá quel on deve aprender. Mult animales es nascet con ti capabilitá o men viver in li aqua quam pisces.

Svimmar in li aqua es anc un sport por homes. Li svimm-sport es anc olimpic.

## Svimmstiles
Hay quar svimm-stiles por swimmar de homes.
* stil líber o crawl
* dorse-svimmada
* péctor-svimmada
* delfin o papilion stil
Nave

**Nave** es un vehicul de transporte constructet de homes por viagear, flottar e mover sur li aqua. Un alti parol por nave in Interlingue es *barca*.

On distinte inter *nave* e *bote* secun li grandore. Un nave es plu grand quam un bote.

Hay mult diferent tipes de naves.
Haiti

**Haiti** es un insul state in li caribica. It es situat in li west del insul Hispaniola.

Haiti have secun un estimation in li annu 2012 10.413.211 habitantes. It have un area de 27.750 quadrat-kilometre.

Li cité capital de Haiti es Port-au-Prince. Li oficial lingues de Haiti es francesi e haitian.

* Presidente: Ariel Henry desde 2021.
* Prim-Ministre: Ariel Henry desde 2021.

## Historie
* 1492 - 1697 Haiti esset un colonia de Hispania. Li indigen population de Arawak es extintet. Li land es repopulisat per sclaves ex Africa.
* 1697 - 1804 Haiti esset un colonia de Francia.
* 1804 Haiti declarat pos un revolution su índependentie, quel Francia aconosset in li annu 1825.
* 1844 Li Republica Dominican del insul devenit índependent de Haiti.
* 1915 - 1934 Ocupation de Haiti per li Unit States de America.
* 2010 Grand partes del insul esset destructet per un terr-tremore, 250.000 homes morit.

## Sport
Football es li max popular sport in Haiti. In li annu 1974 li National selection de football de Haiti qualificat se por li Championatu mundal de Football 1974 in Germania. In li annu 2023 li National selection de football de Haiti por féminas qualificat se por li Championatu mundal de Football por féminas in Australia e Nov-Zeland.
Jennifer Thanisch

**Jennifer Thanisch** es un ex-actoressa de Anglia (Reyatu Unit). Ella nascet li 24-im de april 1964 in Laleham (Anglia). Ella devenit famosi per li rol de *Anne Kirrin* in li serie de television *Li Famosi Quin* secun li libres por infantes de Enid Blyton.

Ante li grand successe del Famosi Quin Jennifer Thanisch 1973 in li horror-film *Dark Places* (Obscur Loces) juntmen con Christopher Lee e Joan Collins. Per su rol in li Famosi Quin Thanisch in 1978 e 1979 devenit conosset in li tot de Europa, ma ella decidet pos to finir su cariera quam actoressa. 

Hodie Jennifer Thanisch habita in li circumitá de Lewes, Comtia Sussex in Anglia. Ella es maritat e have du adult infantes. Thanisch labora quam instructora de religion in un elementari scole in Anglia.

## Roles in filmes
* *Dark Places* (1973) (*Obscur loces*) quam Jessica.
* *Spy Trap* (1973) in li episode: A Perfect Victim (Un perfect victime)
* *Lorna Doone* (1976) (Episode: #1.1) quam li yun Lorna.
* *The Sweeney* (1975–1976) (in tri episodes) quam Susie Regan.
* *Leap in the Dark* (1977) quam Ludovika,
* The Famous Five (Li famosi quin) (1978–1979) (TV series) quam Anne Kirrin.
Grenada

**Grenada** es un insul-state in li Caribica in Central-America. Grenada es un insul del Litt Antilles.

Grenada consiste de pluri insules del archipelago Grenadines. Li max grand parte del population habita sur li insul Grenada.

It have 107.850 (2012) habitantes. Li lingue oficial de Grenada es anglesi. Li area de Grenada es 344 quadrat-kilometre.

Li cité capital de Grenada es St. George's.

Grenada esset un colonia del Reyatu Unit. It devenit un índependent state li 7 de februar 1974. It es un membre del Commonwealth of Nations.

* Prim-Ministe: Keith Mitchell

## Historie
* 1498 Grenada esset decovrit de Christoph Columbus.
* 1650-1762 Grenada esset un colonia de Francia. Li indigeni population de Arawak es extintet.
* 1762-1974 Grenada esset un colonie del Reyatu Unit.
* 1958-1962 Grenada esset parte del Federation de West-India.
* 1967 Grenada recivet political autonomie.
* 1974 Grenada devenit un índependent state li 7-im de februar.
St. George's

** St. George's** es li cité capital del insul-state Grenada in li Caribica. It es situat sur li insul Grenada.

St. George's have 33.734 (2012) habitantes. Li cité situat in un old crátere de un vulcan in un bay.

Li cité esset fundat de Francia in li annu 1650 con li nómine *Fort Reyal*.
Taras Shevtchenko

**Taras Hryhorovytch Shevtchenko** esset un poete de Ucraina. Il es egardat hodie quam max important poet e national poet de Ucraina. Il nascet li 25-im februar (9-im de marte) 1814 in Morynzi in li proximitá de Kiev e morit li 26-im de februar (10-im de marte) 1861 in Sant Peterburg.

## Ovres
* Kateryna, 1838
* Kobsar (Colection de poemas), 1840
* Li Hajdamakes, 1841
* Tschyhyryn, 1844
* Kawkas („Caucás“), 1845
* Cholodnyj Jar („Li frigid ravine“), 1845
* Sapowit („Testament“), 1845
Željko Komšić

**Željko Komšić** es un politico de Bosnia e Herzegovina. Il es desde 2006 membre in li Presidentura del state de Bosnia e Herzegovina electet quam representate de croates. Željko Komšić nascet li 20-im januar 1964 in Sarajevo (Bosnia e Herzegovina).

## Personal vive
* 1988 Komšić finit su studies de jurisprudentie in li universitá de Sarajevo.
Il anc studiat in Washington, D.C. (Unit States de America).
* 1992-1995 Željko Komšić combattet in li armé de Bosnia e Herzegovina contra li bosnian serbes e esset decorat con li medallie *Aurin Lilie* pro su corage.

Željko Komšić es maritat e have un filia.

## Politcal cariera
Su political caries comensat quam membre del Socialdemocratic Partise de Bosnia e Herzegovina/SDP.
* 2000-2001 Željko Komšić esset chef del municipie de Nov-Sarajevo.
* 2001-2002 Željko Komšić esset ambassador de Bosnia e Herzegovina in Beograd in li Federal Republica de Yugoslavia.
* 2004-2006 Željko Komšić esset denov chef del municipie de Nov-Sarajevo.
* 2006 Komšić es electet in li Presidentura del state de Bosnia e Herzegovina electet quam representate de croates por li Socialdemocratic Partise de Bosnia e Herzegovina . Mult bosnian croates criticat su election pro que ili egarda le quam representate del bosniakes.
* 2010 Komšić es electet denov in li Presidentura del state de Bosnia e Herzegovina electet quam representante de croates por li SDP.
* 2012 Komšić adandonat li Socialdemocratic Partise de Bosnia e Herzegovina pos un conflicte con li presidente del partise Zlatko Lagumdžija, ma resta un membre in li Presidentura del state.
* 2013 Željko Komšić fundat un nov partise con li nómine Democratic Fronte e devenit li presidente de nov partise. Li nov partise refusa li etnic division del land in li tri etnic gruppes de serbes, croates e bosniakes.

## Fonte
* Biografie de Željko Komšić sur li internet-págine del Presidentura del state de Bosnia e Herzegovina https://web.archive.org/web/20100914183931/http://www.predsjednistvobih.ba/biogr/?cid=8148,1,1  (visitat 29-im de april 2014)
Paderborn

**Paderborn** es un cité in Germania. It es situat in li west del land in li país federal Nordrhen-Westfalia. It apartene al Districte Detmold.

Paderborn have 143.575 (2012) habitantes. 

Li nómine del cité es constituet ex li nómine del fluvie *Pader* e del parol *born*, quel significa fonte.

## Historie
Paderborn esset fundet in li annu 795 de Charles li Grand. In li annu 1614 li unesim universitá del region Westfalia esset fundet in Paderborn. Desde li annu 1972 Paderborn have un nov universitá.

## Sport
Li football-club SC Paderborn 07 lude in li seson 2014/2015 in li Fußball-Bundesliga de Germania.

## Ligamentes extern
* Li oficial págine de Paderborn in li internet
Heike Abidi

**Heike Abidi** es un autoressa de Germania, qui scri anc libres por infantes e yunes. Ella nascet in li annu 1965 in Birkenfeld (Nahe) (Germania). Ella ha anc publicat libres sub li pseudonimes *Emma Conrad* e *Hanna Fuchs*.

## Personal vive
Ella studiat linguistica e nov historie in Gießen (Germania). Pos to ella laborat quam autor de reclam-textus. In li annu 2012 ella publicat su unesim roman. Ella scri ante omnicos libres por infantes e yun homes.

Ella es maritat e have un filio. Heike Abidi habita in Sambach in li Palatinia in li proximitá de Kaiserslautern.

## Ovres
Quam *Heike Abidi*:
* 2012 *Zimtzuckerherz.*
* 2013 *Wahrheit wird völlig überbewertet.* 
* 2013 *Nachts sind alle Schafe schwarz.*  (*In li nocte omni agnes es nigri*)
* 2013 *Close-up.*.
* 2014 *Tatsächlich 13.* (*Vermen 13*)
* 2016 *Endlich 15.* (*Finalmen 15*)
* 2016 *Free again – Alles auf Anfang. Droemer Feelings*.
* 2017 *Alles, was Mädchen wissen sollten, bevor sie 13 werden.*
* 2017 *14 – Kicker, Küsse, Katastrophe.*
* 2018 *Was Jungs mit 15 wollen und warum ich das weiß.*
* 2020 *Unglaubliche 12*
* 2021 *Für Glück ist es nie zu spät.*
* 2023 *Wer sind Sie und was haben Sie mit meinem Mann gemacht? Männer werden nicht älter, nur wunderlich.*
* 2023 *Hör auf dein Herz, auch wenn es stolpert.* 

Quam *Emma Conrad*:
* 2014 *Süß ist der Tod.* (*Dulci es li morte*)
* 2018 *Liebe M. Du bringst mein Herz zum Überlaufen.*

Quam *Jana Fuchs* (Pseudonim juntmen con Tanja Janz)
* 2014 *Dancing Queens – Alle Wege führen nach Waterloo.*

## Ligamentes extern
* Articul in li Rhein-Zeitung pri Heike Abidi, visitat 22-im de April 2014.
* Li personal internet págine de Heike Abidi
Mülheim

**Mülheim** es un cité in Germania. It es situat in li west de Germania in li país federal Nordrhen-Westfalia. Li cité es situat al fluvie Ruhr in li west del Ruhr-Region.

It apartene al Districte Düsseldorf.

Mülheim have 166.654 (2012) habitantes.

## Historie
Mülheim esset mentionat por li unesim vez in un historic document in li annu 1093.
Desde li 18-im secul es li cité un centre de industrie e de mienieras. In li annu 1808 it recivet li jures de un cité.
Rider

**Rider** es un homan conduida. It es un innat expression quel anc have efecte in li comunitá.

Rider posse esser:
* li reaction a un comic e amusant situation.
* li reaction pos un dangerosi situation ha finit.
* un mecanisme por evitar social conflictes.
* un mecanisme contra subit timore.

Mult scientistes asserte que rider es salubri por li homan organisme.

Vide anc subrider.
Taavi Rõivas

**Taavi Rõivas** es un politico de Estonia.  Rõivas nascet li 26-im de septembre 1979 in Tallinn (Estonia e es desde li .Il esset inter li 26-im de marte 2014 e eli 23-im de novembre 2016 es li prim-ministre de Estonia.

## Personal vive
* 1998 Rõivas finit li scole in Tallinn.
* 2002 Rõivas finit in li universitá de Tartu su studies in extern economic relationes e comercie.

Rõivas es in un relation con li estonian cantatora Luisa Värk e li cuple have un filia Minna Rihanna, qui nascet in li annu 2009.

## Political cariera
* 1997 Rõivas devenit un membre del liberal Reforme Partise.
* 2004-2005 Rõivas esset borgomastro del districte Haabersti del cité capital Tallinn.
* 2007-2012 Il esset membre del parlament de Estonia por li Reforme Partise.
* 2012-2014 Rõivas esset ministre por social aferes in li guvernament de Andrus Ansip.
* 2014 Taavi Rõivas devenit li 26-im de marte 2014 prim-ministre de Estonia quam successor de Andrus Ansip. Il es chef de un guvernament ex li Reforme Partise e li Socialdemocratic Partise de Estonia.
* 2016 Rõivas demissionat quam prim-ministre.
Kranj

**Kranj** (german nómine *Krainburg*) es un cité e munipcie in Slovenia. It es situat circa 20 kilometre nord-ost del cité capital de Slovenia Ljubljana in li region Gorenjska sur un altore inter 350 e 406 metre súper li mare.

Li cité Kranj have 37.129 (2012) habitantes. Li municipie have 55.527 (2013) habitantes e es li quaresim max grand cité de Slovenia.

## Historie
In li annu 1256 li cité esset mentionat por li unesim vez in historic documentes.

Hodie es Kranj un centre del electronic e gumme-industrie.
Trondheim

**Trondheim** es un cité in Norvegia. It es situat in li centre del land in li provincia Sør-Trøndelag. Trondheim es situat al inboccatura del fluvie Nidelva.

It have 198.219 (2019) habitantes e es detra li cité capital e Bergen) li triesim max grand cité del land.

Trondheim es li sede del guvernament del provincia Sør-Trøndelag. In li cité habita circa studiantes, li max grand parte de ili studia in li Tecnical Universitá Trondheim. Trondheim anc have un grand portu.

## Historie
Trondheim esset fundat in li annu 997 sub li nómine *Nidaros*. In li medievie Trondheim esset li religiosi centre de Norvegia.

## Sport
Li max sucessosi football-club de Norvegia Rosenborg Trondheim have su sede in li cité. Trondheim anc have ski-saltieras. In li annu 1997 evenit li Nordic Ski Championatu del munde in Trondheim.
Elbe

Li **Elbe** (tchec: *Labe*, latin: Albis) es un fluvie in Central-Europa. It origina in Tchechia, flue tra Bohemia e Saxonia e li cité Hamburg in Germania. It inmarat in li Mare Nordic apu Cuxhaven (Germania).

Li Elbe have un longore de 1094 kilometre. It es li 14-im max long fluvie de Europa.
Helmut Fleck

**Helmut Fleck** es un politico de Germania. Il nascet in li annu 1939 in *Königsberg*(tande  Ost-Prussia in Germania, hodie: Kaliningrad (Russia).

Il es li presidente del litt conservativ partise Ab jetzt ... Demokratie durch Volksabstimmung (De nu ... Democratie per plebiscite) e candidat pluri vezes por li Europan Parlament, li German Bundestag e li parlament del país federal Nordrhen-Westfalia. Il habita in Siegburg (Germania).

Helmut Fleck es hodie pensionero, antey il laborat quam ingeniero.

In li annu 2014 il candidat por li Europan Parlament sur li position 1 del liste de su partise Ab jetzt ... Demokratie durch Volksabstimmung.

## Ligamentes extern
* Information pri Helmut Fleck
* Págine del partise "Ab jetzt ... Demokratie durch Volksabstimmung
Redefin

**Redefin** es un municipie in li nord-ost de Germania. It apartene al Districte Ludwigslust-Parchim in li país federal Mecklenburg-Vorpommeria. It es administrat del cité Hagenow.

Redefin have 552 (2012) habitantes.

Redefin es conosset quam sede del cavallage del país federal Mecklenburg-Vorpommeria (*Landgestüt*) es un centre del cavalc-sport. In li village eveni international e national cavalcar-torneys.
Conchita Wurst

**Conchita Wurst** es un austrian cantator e artist qui es nascet quam *Thomas Neuwirth* li 6-im de novembre 1988 in Gmunden (Austria). Il ganiat in li Eurovision Song Contest in li annu 2014 in Köbenhavn (Dania) con su canzon *Rise like a phoenix*.

Sur li scene Thomas Neuwirth travestit se quam fémina sur li scene sub li pseudonim *Conchita Wurst*. Benque il portat vestimentes de féminas il anc porta un barbe.

In li annu 2014 Conchita Wurst partiprende in li Eurovision Song Contest quam representante de Austria in Köbenhavn con su canzon *Rise like a phoenix* e victet surprisantmen.

Li textu de *Rise like a phoenix* (*Ascender quam un fénix*) esset anc traductet in Interlingue in li internet.

## Ligamentes extern

* Li textu del canzon ''Rise like a phoenix'' in Interlingue
Gmunden

**Gmunden** es un cité in Austria. It es situat in li nord del land in li país federal Supra Austria.

Li cité es situat al nord látere del lago Traunsee.

Gmunden have 13.015 (2013) habitantes.
Redange

**Redange** (luxemburgesi: Réiden, german: Redingen) es un municipie in Luxemburgia. It es situat in li west del land in li Districte Diekirch.

Li in tot Europa famosi politico Jean-Claude Juncker nascet in Redange.

Redange have 2631 (2014) habitantes. Desde 1881 Redange es li capitale del Canton Redange.

## Partes del municipie
Li municipie consiste ex li sequent partes:
* Eltz           (32 habitantes)
* Lannen         (117)
* Nagem          (214)
* Niederpallen   (431)
* Ospern         (284)
* Redange       (1152)
* Reichlange     (128)

## Ligamentes extern
* Li internet-págine del municipie Redange
András Kállay-Saunders

**András Kállay-Saunders** es un cantator de Hungaria. Il partiprende in li annus 2014 in li Eurovision Song Contest (Europan Canzon Competition) por Hungaria. András Kállay-Saunders nascet li 28-im de januar 1985 in New York (Unit States de America).

András Kállay-Saunders nascet quam filio del hungarian mannequin Katalin Kállay e del us-american musica-productor Fernando Saunders. Su matre es ex li famosi hungarian nobil familie *Kállai*. In li annu 2011 il visitat su grand-matre in Hungaria e partiprendet in un national competition de musical talentes. Kállay-Saunders devenit quaresim in ti competition e comensat un musical cariera. 

In li annu 2011 il publicat su unesim dísco e it esset tre successosi in Hungaria, sam quam li sequent quar canzones. Kállay-Saunders prepara su prim album.

In li annu 2014 il esset electet con su canzon *Running* (*Currida*) quam representante de Hungaria in li Eurovision Song Contest in Köbenhavn (Dania). Li tema del canzon es in diferentie de omni canzones del Eurovision Song Contest tre seriosi e narra pri un ver casu de infant-abusa. Li canzon atinget li finale e finit ye un bon 5-im position.

In li annu 2015 András Kállay-Saunders publicat sub li nómine *Delivery Boy* su unesim album.

es in un relation con li hungarian cantatoressa Renáta Tolvai.

Li textu de *Running* esset anc traductet in Interlingue in li internet.

## Discografie
* 2011: Csak veled (Yo ama te)
* 2012: I Love You (Yo ama te)
* 2012: Tonight (Ho-nocte)
* 2013: My baby (Mi bebé)
* 2014: Running (Currida)
* 2015: Album: Delivery Boy

## Ligamentes
* Li textu del canzon Running de András Kállay-Saunders in Interlingue
Martin Sonneborn

**Martin Sonneborn** es un german jurnalist, humorist e politico. Il nascet li 15-im de may 1965 in Göttingen (Germania). Il es presidente del satiric political partise Li Partise e esset electet quam membre del Europan Parlament in li annu 2014 por su partise.

Pos il hat finit li scola in Osnabrück Sonneborn studiat publicistica, politica e germanistica in Münster, Vienna e Berlin.

Sonneborn hat fat un practica che li satiric jurnal Eulenspiegel e inter 2000 e 2005 il esset chef-redactor del magazin Titanic (revúe). Desde 2006 il es redactor in li satiric internet parte del revúen Spiegel *Spiegel Online*.

Il fundat in li annu con altri redactores del révue Titanic li satric politcal partise Li Partise quel partiprende in electiones in Germania.

Sonneborn gania mult publicitá por su provocant public actiones quam su simbolic prova subcomprar functionarios del international football-asociation FIFA in li annu 2006 por un decision que li football championatu mundal eveni in Germania.
Telefon

**Telefon** es un aparate por comunicar súper grand distanties. Li telefon transmisse sones e li homan lingue per electric signales. Li parol *telefon* es derivat ex li grec paroles  τῆλε tēle "distant" und φωνή phōnē "son, voce".

Li sones es transformat per un microfon in electric signales queles es transportat e queles es transformat denov che li recivente in sones.

Li unesim telefon esset inventet e patentat in li annu 1876 de Alexander Graham Bell.

Hodie es usat plu e plu portabil telefones.
Solveig

**Solveig** es un norvegian prenómine por puellas e féminas quel es usat ante omnicos in Scandinavia.

It origina del ancian norvegian lingue e significa *filia del sole* o *via del sole*.

## Versiones del nómine
Generalmen li max sequent forme del nómines es Solveig. Támen hay alternativ versiones es usat in Norvegia, Svedia, Dania, Island, Germania, Latvia, Lituania e sur li Faroe Insules.

;Norvegian, sved, e danesi:
* Sólveig
* Solvei
* Solveij
* Solveg

;Islandesi:
* Solveig
* Sólveig

;Latvian and lituanian:
* Solveiga

;German:
* Solveig

## Eminent homes con li prenómine Solveig
* Solveig Kringlebotn
* Solveig Gulbrandsen
* Solveig Sollie
* Solveig Krey
* Solveig Dommartin
* Solveig Gunbjørg Jacobsen
* Sólveig Pétursdóttir
* Martin Solveig

## Li nómine Solveig in li arte
Solveig is un central caráctere in li teatrage Peer Gynt de Henrik Ibsen. Ella canta li famosi *Canzon de Solveig* in li musical suita Peet Gynt del compositor Edvard Grieg.
Luhansk

**Luhansk** (ucrainian: Луганськ/Luhansk, rus: Луганск/Lugansk) es un cité in Ucraina. It es situat in li ost del land al frontiera con Russia. Luhansk es situat al confluentie del fluvies Luhan e Olchov. Li nómine del cité originat del fluvie Luhan. Luhansk es li centre del Popul Republica Luhansk quel declarat su índependentie li 12-im de may 2014 su índependentie de Ucraina.

It have 438.010 (2013) habitantes.

Luhansk es li administrativ centre del Oblast Luhansk. 

## Historie
In li annu 1795 li industrialist Charles Gascoigne fundat un fabrica por metalle in Luhansk. Luhansk recivet li statu de un cíté in li annu 1882.
Inter 1935 e 1958 e inter 1970 e 1992 li cité portat li nómine *Voroshilograd* al honor del soviet comunist functionario Kliment Voroshilov.

In li annu 2014 Luhansk es un del centre del insurection contra li ucrainian guvernament in Kiev e por un adjuntion al Russia. Separatistes proclamat un Popul Republica Luhansk quam un passu vers un adjuntion a Russia.
Vardar

**Vardar** es un fluvie in li sud-ost de Europa. It have un longore de 388 kilometres e flue 301 kilometres tra Nord-Macedonia e 87 kilometres tra Grecia.

Li fonte de Vardar es in li montania Šar Planina in li village Vrutok apu li cité Gostivar in Nord-Macedonia.

In Grecia li fluvie have li nómine *Axiós Αξιός* e desinbocca in li Egeic Mare.

Li Vardar flue anc tra li cité capital de Nord-Macedonia Skopje e li football-club Vardar Skopje es nóminat secun li fluvie.
Seine

Li  **Seine** es un fluvie in li nord de Francia. Il have un longore de 777 kilometre e es con li Loire un del max long fluvies de Francia.

Li fonte de Seine es li Plató de Langres 30 kilometre distant del cité Dijon in li département Côte-d’Or. It flue tra li important cités Paris, Rouen e Troyes. Naves posse usar 560 kilometre del Seine.

Li Seine flue in li Canal de Manche apu Le Havre.
Ludwigsburg

**Ludwigsburg** es un cité in Germania. It es situat in li sud-west del land in li país federal Baden-Württemberg. Ludwigsburg es 12 kilometres distant del centre de Stuttgart.

Ludwigsburg have 88.200 (2012) habitantes e it es li administrativ centre del Districte Ludwigsburg.

Li cité esset fundat pos li construction del *Residenzschloss* (*Castelle de Residentie*) in li comense del 18-im secul.

## Sport
Li max conosset sport-club del cité es li basketballe-club MHP Riesen Ludwigsburg quel lude in li max alt basketballe-liga de Germania.
Željka Cvijanović

**Željka Cvijanović** nascet quam *Željka Grahovac* es un politico de Bosnia e Herzegovina. Ella nascet in li annu 1967 in Teslić (Bosnia e Herzegovina) e es desde li 16-im de novembre 2022 serb membre del statal presidentie de Bosnia e Herzegovina. Inter li annu 2018 e 2022 Željka Cvijanović esset presidente del Republika Srpska, quel es li serb entitet del land.

## Personal e professional vive
Željka Cvijanović studiat in li filosofic facultá del Universitá Sarajevo, in li n li filosofic facultá del Universitá Banja Luka e in li n li juristic facultá del Universitá Banja Luka. 

Ella laborat quam instructora e profesoressa de anglesi e anc quam traductoressa e asistenta in li mission del Europan Union in Bosnia e Herzegovina.

Željka Cvijanović es membre del partise Union del índependent socialdemocrates/SNSD e esset li chef del buró del presidente del Republika Srpska. Ta ella directet li departement del europan integration.

Ella es maritat con Aleksandar Cvijanović, qui es li general-director del *Institute de Construction* (*Zavoda za izgradnju*) in Banja Luka. Li cuple have du infantes.

## Political cariera
* 2010-2013 Inter li 29-im de decembre 2010 e li 27-im de februar 2013 ella esset ministra por economic relationes e cooperation in li guvernament del Republika Srpska sub prim-ministre Aleksandar Džombić.
* 2013-2018 Željka Cvijanović esset prim-ministre del Republika Srpska.
* 2014 In li annu 2014 ella candidat por li position del serb membre del Presidentie del state de Bosnia-Herzegovina por li SNSD, perdit strettmen contra Mladen Ivanić. Željka Cvijanović recivet 47,56 percentes e Mladen Ivanić 48,71 percentes. Li 18-im de decembre 2014 Željka Cvijanović esset reelectet quam prim-ministre del [Republika Srpska]] in li parlament del serb entitet.
* 2018-2022 Željka Cvijanović esset presidente del Republika Srpska.
* 2022 Željka Cvijanović es electet quam serb membre del statal presidentie de Bosnia-Herzegovina

## Extern ligamentes
* Oficial biografie de Željka Cvijanović sur li internet-págine del guvernament del Republika Srpska
Soma (Manisa)

**Soma** es un cité e districte in Turcia. It es situat in li west del land in li Provincia Manisa.

Li cité have 76.305 (2012) e li districte 101.011 (2012) habitantes.

In Soma hay mult minieras e grand ressurses carbon. Li 13-im de may 2014 evenit un grand subterran explosion in un miniera. Adminim 280 mineros morit per it.
Martin Schulz

**Martin Schulz** es un politico de Germania. Il nascet li 20-im de decembre 1955 in Hehlrath, quel es hodie un parte del cité Eschweiler (Germania) in li país federal Nordrhen-Westfalia. Schultz es membre del Socialdemocratic Partise de Germania e esset inter januar 2012 e 2017 presidente del Europan Parlament.

## Personal vive
* 1974 Schulz finit li scola.
* 1975-1977 Schulz fat un aprentisage quam librero.
* 1978-1982 Schulz laborat por diversi librerías e editorias.
* 1982 Schulz fundat un propri libería con editoria in Würselen. Il restat un del proprietarios til li annu 1994.

Martin Schulz es maritat e have du infantes. Il parla éxter su lingue matrin german anc anglesi, francesi, nederlandesi e italian.

## Political cariera
* 1974 Martin Schulz devenit membre del Socialdemocratic Partise de Germania in li etá de 19 annus.
* 1984-1998 Il esset membre del consilie municipal de Würselen por li socialdemocrates.
* 1987-1994 Schulz esset borgomastro de Würselen.
* 1994-2017 Il esset membre del Europan Parlament quam representante del Socialdemocratic Partise de Germania.
* 2000-2004 Schulz esset presidente del gruppe del deputates del Socialdemocratic Partise de Germania in li Europan Parlament.
* 2003 Schulz devenit internationalmen conosset pro su conflicte con li ex-italian prim-ministre Silvio Berlusconi.
* 2004-2014 Schulz esset presidente del fraction Socialist Partise de Europa in li Europan Parlament.
* 2012 Schulz es electet quam presidente del Europan Parlament.
* 2014 Schulz es electet quam candidate del europan socialistes por li oficie dle presidente del Europan Comission.
* 2017 Martin Schulz esset prim-candidate por li oficie del prim-ministre de Germania del Socialdemocratic Partise de Germania, ma perdit li electiones al parlament de Germania con un tre mal resultate.
* 2017-2018 Presidente del Socialdemocratic Partise de Germania.
* 2017-2021 Membre del parlament de Germania.
* 2020 Martin Schultz devenit presidente del fundation Friedrich-Ebert-Stiftung.

Schulz esset anc vice-presidente del Socialist Internationale.
Championatu Mundal de Football 2014

Li  20-im **Championatu Mundal de Football** evenit in li annu 2014 in Brasil. It durat de 12-im junio 2014 til li 13-im de julí 2014.

It es li duesim Championatu Mundal de Football in Brasil pos li annu 1950.

Li mascotte del torney es un dax con li nómine *Fuleco*. Li parol Fuleco es format de football e ecologie in portugesi.

## Locos e arenas
Li 64 matches evenit in 12 diferent cités:
* Belo Horizonte: Stadion Mineirão con 62.547 sedes.
* Brasilia: Estádio Nacional de Brasília con 68.009 sedes.
* Cuiabá: Arena Pantanal con 42.968 sedes.
* Curitiba: Arena da Baixada con 41.456 sedes.
* Fortaleza: Stadion Castelão con 64.846 sedes.
* Manaus: Arena da Amazônia con 42.374 sedes.
* Natal: Estádio das Dunas con 42.086 sedes.
* Porto Alegre: Estádio Beira-Rio con 48.849 sedes.
* Recife: Arena Pernambuco con 42.849 sedes.
* Rio de Janeiro: Stadion Maracanã con 73.531 sedes.
* Salvador de Bahia: Arena Fonte Nova con 48.747 sedes.
* São Paulo: Arena de São Paulo con 65.807 sedes.

## Partiprenantes
32 ex 202 landes ha qualificat se por li Championatu Mundal de Football 2014. Li hósped Brasil es automaticman qualificat.

* 13 partiprensores ex Europa:
Anglia, Belgia, Bosnia e Herzegovina, Croatia, Francia, Grecia, Hispania, Italia, Germania, Nederland, Portugal, Russia e Svissia
* 6 partiprensores ex America del Sud
Argentina, Chile, Columbia, Ecuador, Uruguay e li hósped Brasil
* 5 partiprensores ex Africa
Algeria, Camerun, Costa de Ivor, Ghana e Nigeria
* 4 ex America del Nord, Caribica e Central-America
Costa Rica, Honduras, Mexico e USA
* 4 ex Asia
Australia, Iran, Japan, Sud-Korea
* 0 ex Oceania pro que Nov-Zeland quam victor de qualification in Oceania ha perdit contra Mexico.

## Gruppes
Por li unesim rond li 32 landes es dividet in ott gruppes con quar truppes. Li max bon de chascun gruppe va atinger li sequent fasa del torney.

* Gruppe A: Brasil, Croatia, Mexico, Camerun
* Gruppe B: Hispania, Nederland, Chile, Australia
* Gruppe C: Columbia, Grecia, Costa de Ivor, Japan
* Gruppe D: Uruguay, Costa Rica, Anglia, Italia
* Gruppe E: Svissia, Ecuador, Francia, Honduras
* Gruppe F: Argentina, Iran, Bosnia e Herzegovina, Nigeria
* Gruppe G: Germania, Portugal, Ghana, USA
* Gruppe H: Belgia, Algeria, Russia, Sud-Korea

## Resultates
### Fase de Gruppes
#### Gruppe A

#### Gruppe B

#### Gruppe C

#### Gruppe D

#### Gruppe E

#### Gruppe F

#### Gruppe G

#### Gruppe H

### Finalludes
#### Ottesim-finale

#### Quartal-finale

#### Semi-final

#### Lude por li rang 3

#### Final
Évry

**Évry** esset un cité de Francia. It es situat sud de Paris in li departément Essonne. Desde 1965 li oficial nómine del cité esset *Évry Ville nouvelle*. In li annu 2019 Évry esset unit con li municipie Courcouronnes al nov municipie Évry-Courcouronnes.

Évry havet 53.641 (2018) habitantes. 

It es egardat quam li cité con li max yun population del land. Desde li 19-sixanti annus Évry crescet tre rapidmen e in li cité habita mult inmigrantes de Portugal e Africa.

Li nómine Évry origina del gallic nómine *Eburacon* o *Eburiaco*.
Manuel Valls

**Manuel Valls** es un politico de Francia. Il nascat li 13-im august 1962 in Barcelona (Hispania) e esset inter li 31-im de marte 2014 e 6-im de decembre 2016 li prim-ministre de Francia por li Partei Socialist.

## Personal vive
Manuel Valls es del hispan e sviss orígine. Il nascet quam filio del catalan pictor Xavier Valls e del sviss actoressa *Luisangela Galfetti*. Manuel Valls adultijat con quar lingues (italian, francesi, catalan e hispan).

Il studiat historie in li universitá Sorbonne in Paris. Il laborat quam consiliero por diferent politicos del Partise Socialistic.

In li annu 1982 Valls recivet li frances civitá. Il es maritat in li duesim maritage con li violinista *Anne Gravoin*.

## Political cariera
* 1980 In li etá de 17 annus Manuel Valls devenit membre del Partei Socialist.
* 1998-2002 Il esset vice-presidente del consilie del Region Île-de-France.
* 2001-2012 Valls esset borgomastro in li cité Évry, quel es situat in li circumité de Paris.
* 2002-2012 Il esset membre del frances parlament quam representate del Départment Essone.
* 2012-2014 Valls esset ministre por interiori aferes in li socialist guvernament de Jean-Marc Ayrault.
* 2014 Presidente François Hollande nóminat Manuel Valls quam prim-ministre. Il es li successor de Jean-Marc Ayrault, quel esset remplazzat pos li defete del Partise Socialistic in li local electiones.
* 2016 Valls demisset quam prim-ministre li 6-im de decembre 2016 por devenir un candidate por li electiones presidential 2017.

Valls es egardat quam representante del conservatic-centrist ale de su partise.
Fürth

**Fürth** es un cité in Germania. It es situat in li sud del land in li país federal Bavaria e in Medie Franconia.

Fürth have 118.358 (2012) e forma con li cités Nürnberg e Erlangen un triangul de cités.

## Historie
Li cité esset mentionat por li unesim vez in un historic document in li annu 1007.
Li unesim german ferrovia *Adler* operat inter Nürnberg e Fürth in li annu 1835.

## Sport
Li max successosi sport-club del cité es li football-club Spielvereinigung Greuther Fürth e li levi-atletica-club LAC Quelle Fürth.
Maria Gaetana Agnesi

**Maria Gaetana Agnesi** esset un italian matematico e filosofa. Ella nascet li 16-im de may 1718 in Milano (Italia) e morit li 9-im de januar 1799 anc in Milano.

Ella nascet in un excelent educat familie de rich comerciantes in Milano quam max old de 23 infantes. Su patre Pietro Agnesi esset professor por matematica. Il suportat li matematical talent e li education de su max old filia. Maria Gaetana Agnesi esset egardat in su témpore quam *marvel-infanta*. In li etá de nin annus ella scrit un discurse de un hor in latin pri *li jure del fémina a education*, quel esset disputat in ti epoca. In li annu de deci-un annus ella ja parlat sett lingues.

Maria Gaetana Agnesi dedicat su vive al studie del matematica e filosofie. In li annu 1748 esset publicat su ovre *Instituzioni analitiche* (*Elementari Algebra*). Ella dedicat ti libre al austrian imperatoressa Imperatoressa Maria Theresia. Pápa Benedict XIV nominat la al professoressa del universitá Bologna, ma ella nequande docet ta.

Quande ella esset in li annu de 34 annus su patre morit. Maria Gaetana Agnesi abandonat li scienties e studiat catolic teologie. In li 1771 ella devenit li directoresa de un catolic hem por old féminas. Ella directet ti institution til su morte in li annu 1799.

Til hodie es conosset un algrebaic curve, li *Versiera der Agnesi*, quel ella hat explorat. Maria Gaetana Agnesi havet un grand influentie sur li instruction de matematica.
Bologna

**Bologna** es un cité in Italia. It es situat in li nord del land e es li cité capital del Provincia Bologna e del region Emilia-Romagna.

Li cité Bologna have 380.635 (2012) habitantes.

Bologna es famosi quam centre de education pro su universitá. Li Universitá Bologna, quel esset fundat in li annu 1080, es egardat quam max old universitá del munde.

In li annu 2000 Bologna esset li europan cité capital de cultura.

Li simbole del cité es li du turres *Torre Garisenda* e *Torre degli Asinelli*.
Triglav

Li **Triglav** (german: *Dreikopf*, italian: *Monte Tricorno*) es li max alt monte de Slovenia con un altore de 2864 metre. Li Triglav es anc un simbol de Slovenia e es anc li blason del slovenian state.

Triglav significa in li slovenian lingue tri-cap. Li monte es situat in li nord de Slovenia in li centre del National-Parc Triglav. It es parte del Julian Alpes.

Li Triglav esset montat por li unesim vez li 26-im de august 1778 per *Lovrenc Willomitzer* (1747–1801) de Stara Fužina con *Luka Korošec* (1747–1827) de Koprivnik, *Stefan Rožič* (1739–1802) de Savica e *Matija Kos* (1744–1798) de Jereka.
Ska Keller

**Ska Keller** (con plen nómine **Franziska Maria "Ska" Keller**) es un politico de Germania del partise Alliantie'90/Li Verdes. Ella nascet li 22-im de novembre 1981 in Guben in li ost de (Germania). Por li electiones del Europan Parlament in li annu 2014 Ska Keller e juntmen con José Bové de Francia li ductent candidate del Europan Verdi Partise, quel es li union del europan levul-ecologic partises.

## Personal vive
Ska Keller studiat islamic scientie, turcologie e judéistica in Berlin (Germania) e Istanbul (Turcia). Ella finit su studies in li annu 2009 quam magistro. Ska Keller es maritat con Markus Drake, qui es de Finland, e li cuple habita in Bruxelles (Belgia). Ella parla except su lingue matrin german anc fluentmen anglesi, francesi e hispan.

## Political cariera
* 2001 Ska Keller devenit membre del Verdi Yunesse.
* 2002 Ella adheret al partise Alliantie'90/Li Verdes.
* 2007 Keller es electet quam un del du co-parlatores des Alliantie'90/Li Verdes in li german país federal Brandenburgia.
* 2009 Ska Keller es electet por li partise Alliantie'90/Li Verdes in li Europan Parlament.
* 2014 Per un votation in li internet devenit Ska Keller juntmen con José Bové de Francia li ductent candidate del Europan Verdi Partise por li electiones del Europan Parlament 2014.
Höhenkirchen-Siegertsbrunn

**Höhenkirchen-Siegertsbrunn** es un municipie in Germania. It es situat in li sud del land in li país federal Bavaria in li Districte München. Höhenkirchen-Siegertsbrunn es situat 17 kilometre sud-ost de München.

Höhenkirchen-Siegertsbrunn have 10.219 (2012) habitantes. 

Li municipie Höhenkirchen-Siegertsbrunn esset fundat per li incorporation del municipie Siegertsbrunn al municipie Höhenkirchen in li annu 1978 per un reforme del local administration in Bavaria. Li nómine Höhenkirchen-Siegertsbrunn es un del max long nómines de municipies in Germania.

Li municipie consiste ex li partes Höhenkirchen, Siegertsbrunn e li *Siedlung am Hart*, quel es situat un poc plu nord.
Sevastopol

**Sevastopol** (russ e ukrainian: Севастополь) es un cité in Ukraina. It es li cité capital del peninsul Crimea, quel esset contra li international jure ocupat e anexet de Russia in li mart 2014.

Li cité es situat in li sud-west del Crimea circum 38 bayes. Li max grand bay es li *Bay de Sevastopol*. Li clima de Sevastopol es subtropic. 

Sevastopol have 385.900 (2014) habitantes.

Li porti de Sevastopol es li portu del Flotte del Nigri Mare de Russia. 

## Historie
Li cité esset fundat in li annu 1783 pos li conqueste del Crimea per li Russian Imperie.

In li era del Soviet-Union Sevastopol esset cludet til 1991 por extranos pro que in li cité es locat li Flotte del Nigri Mare.
Strasbourg

**Strasbourg** () es un cité in Francia. Li cité es situat in li ost del land al frontiera con Germania e es li cité capital del region Alsatia. Strasbourg es anc li sede de quelc institutiones del Europan Union quam li Europan Parlament e it es li sede del international organisation Consilie de Europa. Pro to it anc egarda se quam "cité capital de Europa".

Strasbourg have	272.222 (2012) habitantes.

Li cité es situat al fluvie Ill. Li ost quarteres de Strasbourg adjace al fluvie Rhen. Li simbole del cité es li Catedrale Notre-Dame de Strasbourg (german: Straßburger Münster), quel es situat in li centre del cité.
Giulia Steingruber

**Giulia Steingruber** es un ex-artistic gimnasta de Svissia. Ella nascet li 24-im de marte 1994 in Sant Gallen. Li chef de exercition de Giulia Steingruber esset *Zoltan Jordanov* e ella startat por li gimnastic-club *TZ Fürstenland / TV Gossau, Magglingen.* Ella finit su cariera quam gimnasta ye li fine del annu 2021.

Ella ganiat duvez li aure-medallie in europan championatus de artistic gimnastica 2013 in Moskwa (Russia) e 2014 in Sofia (Bulgaria) in li singul discipline saltation. Ja in li europan championatus de artistic gimnastica in li annu 2012 in Bruxelles (Belgia) ella hat ganiat li bronze-medallie in li saltation. In Moskva 2013 ella anc ganiat un bronze-medallie in li discipline suol-gimnastica.

Ella esset in li annu 2012 li max yun sportista de Svissia in li Olimpic Ludes in London (Reyatu Unit. In li annu 2013 ella esset electet quam max bon sportista del annu in Svissia. 

In li Europan championatu de artistic gimnastica 2015 in Montpellier Steingruber ganiat li aure-medallie in li quaratlon.

In li rang-liste mundal Giulia Steingruber esset ye li position 6.

## Ligamentes extern
* Li oficial internet-págine de Giulia Steingruber
Tyresö

**Tyresö** es un municipie in Svedia. It es situat in li Comtia Stockholm in li historic provincia Södermanland in li ost-centre del land.

Li municipie Tyresö have 43.803 (2012) habitantes. Li max grand loco del municipie es Bollmora.

Tyresö esset un important industrial centre inter li 16-im e 19-im secul pro su aqua-mollines. Un parte del municipie es situat al Baltic Mare in li arcipelago circum Stockholm.

## Sport
Li max successosi sport club del municipie es li football-club por féminas Tyresö FF quel esset li champion de Svedia in li annu 2012 e atinget in li annu 2014 li finale del UEFA Liga del Championes de Féminas.
Birmingham

**Birmingham** es un cité in li Reyatu Unit. It es detra London li duesim max grand cité del Reyatu Unit. Birmingham es situat in li centre de Anglia.

Li cité have 1.085.400 (2012) habitantes. Li region de Birmingham have mem 2,6 million habitantes.

Birmingham es un centre del metall-industrie desde li 15-im secul.
Sassari

**Sassari** es un cité sur li insul Sardinia quel apartena a Italia. Sassari es situat in nord-west de Sardinia. e es detra li cité capital li duesim max grand cité de Sardinia.

Sassari have 125.672 (2012) habitantes e es detra li cité capital Cagliari li duesim max grand cité de Sardinia. It es anc li cité capital del Provincia Sassari.

Li cité es li sede del famosi Universitá de Sassari quel esset fundat in li annu 1617.

## Historie
Li cité esset mentionat por li unesim vez in li annu 1131. 

## Sport
Li football-club Torres Calcio Femminile es de Sassari e ha ganiat quinvez li football-championatu de Italia por féminas.
Borut Pahor

**Borut Pahor** es un politico de Slovenia. Il nascet li 2-im de novembre 1963 in Postojna (Slovenia) e esset inter li 23-im de decembre 2012 e li 22-im de decembre 2022 presidente de Slovenia.

## Personal vive
Borut Pahor studiat political scientie in li universitá de Ljubljana (Slovenia). Il es maritat con li advocata *Tanja Pečar* e have un sin *Luka*.

## Political cariera
* 1992 Pahor devenit membre del slovenian parlament.
* 1997-2005 Pahor esset li presidente del levul partise Uniti Liste del Socialdemocrates/ZLSD (*Združena lista socialnih demokratov/ZLSD*) quel devenit in li annu 2005 li partise Socialni Demokrati.
* 2000-2004 Pahor esset del Europan Parlament por li partise Socialni Demokrati.
* 2005 Pahor devenit presidente del nov partise Socialni Demokrati.
* 2008-2012 Inter novembre 2008 e januar 2012 Pahor esset prim-ministre por li Socialni Demokrati.
* 2012 Pahor esset electet quam presidente. In li duesim ronde il victet con 67,4 percent contra Danilo Türk qui esset actual presidente de Slovenia in ti témpor.
* 2012-2022 Borut Pahor esset presidente de Slovenia.
* 2017 Pahor es reelectet quam presidente in li duemim ronde con 52,9 percentes contra Marjan Šarec.
Würzburg

**Würzburg** es un cité in Germania. It es situat in li sud del land in li país federal Bavaria e es li cité capital del Districte Infra Franconia.

Würzburg have 124.577 (2012) habitantes e es li sixesim max grand cité de Bavaria. Li fluvie Main flue tra li cité.

Würzburg es pro li 1582 fundat Universitá Julius Maxilimian un del traditional universitari cités de Germania.

## Historie
Li cité esset fundet del Franconianes in li sixesim secul. Circa in li annu 650 Würzburg esset un sede del duces del dinastie del Merovingeres. In li annu 704 li cité esset mentionat por li unesim vez in un historic document.

Desde 1814 Würzburg es finalmen un parte de Bavaria.

## Sport
Hodie es li max successosi sport-club del cité li basketball-club S. Oliver Baskets. De ti club originat lLi max famosi basketball-lusor de Germania Dirk Nowitzki.
Sebastian Frankenberger

**Sebastian Frankenberger** es un ex-politico de Germania. Il nascet li 17-im de septembre 1981 in Passau (Germania) e esset inter 2010 e 2014 li presidente del conservativ-ecologic Ecologic Democratic Partise.

## Personal vive
* 1992-2001 Frankenberger esset sur li *Adalbert-Stifter Gimnasium* in Passau.
* 2001 Frankenberger comensat un studie in li universitá de Regensburg por devenir un instructor de matematica e fisica.
* 2003 Frankerger abandonat su studie in Regensburg e comensat su studie de teologie in Passau por devenir *pastoral-referente*, quel il plu tard abandonat pro changeamentes in li organisation del eclesie. Il fa pluri educationes.
* Desde 2003 il labora quam guidero por tures in li costum-teatre.
* 2007 Frankenberger fundat in Linz (Austria) con du colegas *StadtLux* por far interactiv costum-teatre tures con gruppe-pedagogic elementes. Il inscena vernisages e labora anc quam pastor in casus urgent e quam instructor in un scola.
* 2011 Il publicat li libre *Volk, entscheide! − Visionen eines christlichen Polit-Rebells* (*Decide popul! - Visiones de un cristan politic-rebello*).

## Political cariera
Ja quam scolero Frankenberger esset membre del cristan-conservativ Cristan Social Union
* 2004 Frankenberger abandonat li Cristan Social Union e devenit un membre del Ecologic Democratic Partise.
* 2008-2011 Frankenberger esset electet in li local parlament de Passau por li Ecologic Democratic Partise.
* 2008-2010 Frankerberger esset vice-administrator del Ecologic Democratic Partise in Bavaria.
* 2010 Il es electet in li national presidentie del asociation *Mehr Demokratie e.V.* (Plu democratie), quel demanda que in Germania es introductet plebiscites sur li national nivelle.
* 2009/2010 Frankenberger devenit conosset in li tot de Germania por initiator del successosi plebiscite in Bavaria por un strict lege por li protection de ne-fumatores.
* 2010 Frankenberger es electet quam nov presidente del Ecologic Democratic Partise sur li conferentie del partise in Regensburg li 23-im novembre 2010 quam successor de Klaus Buchner.
* 2013 Frankenberger candidat por li bavarian parlament ye li position 1 del liste del Ecologic Democratic Partise in li Districte Supra Bavaria.
* 2014 Frankenberger candidat por li Europan Parlament ye li position l del liste del Ecologic Democratic Partise. Il perdit sur li partise-congress li election al presidente del partise contra Gabriela Schimmer-Göresz con 68 contra 87 votes li 15-im de novembre 2014 in Erlangen.
* 2015 Frankenberger forlassat li Ecologic Democratic Partise e declarat su retration ex li politica.

## Ligamentes extern
* Li oficial internet págine de Sebastian Frankenberger